Diari Oficial de la Generalitat Valenciana


Sumari del DOGV 9286, del 25-02-2022 (2022/1166)

RESOLUCIÓ d'11 de febrer de 2022, de la Conselleria de Participació, Transparència, Cooperació i Qualitat Democràtica, per la qual es dona publicitat al crèdit que ha de finançar les ajudes convocades per la Resolució de 29 de novembre de 2021, destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1166


Data del document
:   11-02-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ d'11 de febrer de 2022, de la Conselleria de Participació, Transparència, Cooperació i Qualitat Democràtica, per la qual es dona publicitat al crèdit que ha de finançar les ajudes convocades per la Resolució de 29 de novembre de 2021, destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2022. [2022/1166]  
La Resolució de 29 de novembre de 2021, de la Conselleria de Participació, Transparència, Cooperació i Qualitat Democràtica, per la qual es convoca la concessió de subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2022 (DOGV 9237, 17.12.2021), va ser tramitada conforme al procediment de tramitació anticipada de despeses previst en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i el seu finançament queda condicionat a l'efectiva existència de crèdit adequat i suficient una vegada aprovat el pressupost de la Generalitat per a l'exercici 2022.  
Aprovada i publicada la Llei 8/2021, de 30 de desembre, de pressupostos de la Generalitat per a l'exercici 2022 (DOGV 9247, 31.12.2021), és procedent donar publicitat al crèdit i a la línia de subvenció que es destinen a finançar les ajudes convocades per la resolució esmentada.  
En virtut d'això, i fent ús de les facultats que em confereix l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, resolc:  
  
Únic  
Donar publicitat al crèdit pressupostari i a la línia de subvenció que es destinen al finançament de les ajudes destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social, convocades per a l'any 2022 per la Resolució de 29 de novembre de 2021, de la Conselleria de Participació, Transparència, Cooperació i Qualitat Democràtica (DOGV 9237, 17.12.2021), que s'indiquen a continuació, amb càrrec al programa pressupostari 111.80 responsabilitat social i foment de l'autogovern.  
  
Denominació: subvenció a associacions i organitzacions sense ànim de lucre, així com a entitats locals de la Comunitat Valenciana en matèria de responsabilitat social.  
Línia de subvenció: S8055000.  
Consignació pressupostària: 250.000,00 ?.  
Procedència i quantia dels fons: fons propis.  
  
València, 11 de febrer de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.